Green Kalahari Guesthouse bied gemaklike en stylvolle akkommodasie en is in Upington in die Noord-Kaap geleë. Dit is perfek vir gaste wat opsoek is na 'n ontspanne of korporatiewe wegbreek naby 'n verskeidenheid geriewe en vermaak.
Akkommodasie bestaan uit 5 slaapkamers waarvan 2 omskep kan word in 1 gesinseenheid. Hierdie kamers is smaakvol versier en is toegerus met 'n koningingrootte-bed en 'n en suite-badkamer met 'n stort, wasbak en toilet. Geriewe in dié kamers sluit lugversorging, 'n yskassie met tee- en koffiemaakgeriewe, 'n haardroër, WiFi, 'n TV met sekere DStv-kanale, privaat ingang en patio in.
Gaste kan uitsien na 'n smullekker ontbyt wat vooraf gereël kan word en veilige parkeerplek is beskikbaar. Green Kalahari Guesthouse is naby 'n verskeidenheid mediese geriewe, skole, die Kalahari Inkopiesentrum, museums, 'n wildpark en Desert Palace Hotel & Casino waar jy kan gholf speel.